Γνωμοδότηση της Επιτροπής των Περιφερειών με θέμα την «Πανευρωπαϊκή διάσταση της πολιτικής μεταφορών»

(98/C 64/11)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την απόφασή της, της 11ης Ιουνίου 1997, σύμφωνα με το άρθρο 198 Γ τέταρτο εδάφιο της Συνθήκης περί ιδρύσεως της Ευρωπαϊκής Κοινότητας, να καταρτίσει γνωμοδότηση για το θέμα «Η πανευρωπαϊκή διάσταση της πολιτικής μεταφορών» και να επιφορτίσει την επιτροπή 3 «Μεταφορές και Δίκτυα Επικοινωνιών» με την προετοιμασία της 7

έχοντας υπόψη το σχέδιο γνωμοδότησης που υιοθετήθηκε από την επιτροπή 3, στις 25 Σεπτεμβρίου 1997 (CDR 253/97 rιv.) (εισηγητής: κ. Gerd Wartenberg) 7

έχοντας υπόψη τις προηγούμενες γνωμοδοτήσεις της σχετικά με την πολιτική μεταφορών που αφορούσαν, μεταξύ άλλων, τα διευρωπαϊκά δίκτυα μεταφορών, τις θαλάσσιες μεταφορές μικρών αποστάσεων, τις Πράσινες Βίβλους με θέμα «Προς ένα δίκαιο και αποτελεσματικό καθορισμό των τιμών στις μεταφορές» ή «Το δίκτυο πολιτών», το πρόγραμμα δράσης 1995-2000 για την πολιτική μεταφορών, το Λευκό Βιβλίο για μια «Στρατηγική για την αναζωογόνηση των σιδηροδρομικών μεταφορών στην Κοινότητα», καθώς και την «Πρόταση σχετικά με την προώθηση ασφαλούς και διατηρήσιμης κινητικότητας» 7

έχοντας υπόψη τις προπαρασκευαστικές εργασίες της Οργανωτικής Επιτροπής των Πανευρωπαϊκών Διασκέψεων Μεταφορών και ιδίως το σχέδιο τελικής δήλωσης της Πανευρωπαϊκής Διάσκεψης Μεταφορών στο Ελσίνκι 7

έχοντας υπόψη την ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο για τη «Σύνδεση του δικτύου υποδομών των μεταφορών της Ευρωπαϊκής Ένωσης με τα γειτονικά κράτη. Ανάπτυξη μιας εταιρικής πανευρωπαϊκής πολιτικής για τα δίκτυα μεταφορών» (της 23ης Απριλίου 1997) 7

έχοντας υπόψη την έκθεση του Ευρωπαϊκού Κοινοβουλίου με τίτλο «Η πανευρωπαϊκή πολιτική μεταφορών» (PE 218.425 της 29ης Οκτωβρίου 1996) και τη γνωμοδότηση πρωτοβουλίας της Οικονομικής και Κοινωνικής Επιτροπής για την «Πανευρωπαϊκή διάσκεψη μεταφορών και τον κοινωνικό διάλογο - Στο δρόμο από την Κρήτη προς το Ελσίνκι» (CES 547/96 της 25ης Απριλίου 1996) 7

έχοντας υπόψη την Aτζέντα 2000, όπου η Επιτροπή καθορίζει τη δημιουργία και την ανάπτυξη των διευρωπαϊκών δικτύων μεταφορών ως μία από τις σημαντικότερες αποστολές της Ευρωπαϊκής Ένωσης για τα επόμενα χρόνια 7

υιοθέτησε, κατά την 20ή σύνοδο ολομέλειάς της (συνεδρίαση της 20ής Νοεμβρίου), την ακόλουθη γνωμοδότηση.

1. Εισαγωγή

Οι Πανευρωπαϊκές Διασκέψεις Μεταφορών:

1) Τον Οκτώβριο 1991, μετά από το άνοιγμα των συνόρων στην Κεντρική και Ανατολική Ευρώπη στα τέλη της δεκαετίας του '80 και για την υλοποίηση της εσωτερικής αγοράς μεταφορών και εκτός της Ευρωπαϊκής Ένωσης, πραγματοποιήθηκε στην Πράγα, κατόπιν πρωτοβουλίας του Ευρωπαϊκού Κοινοβουλίου και της Ευρωπαϊκής Επιτροπής, η πρώτη Πανευρωπαϊκή Διάσκεψη Μεταφορών. Στόχος της Διάσκεψης αυτής, ήταν ο καθορισμός βασικών αρχών για τη μελλοντική ανάπτυξη μιας πανευρωπαϊκής πολιτικής μεταφορών, από κοινού με άλλες διεθνείς οργανώσεις όπως η Διάσκεψη των Ευρωπαίων Υπουργών Μεταφορών και η Οικονομική Επιτροπή του ΟΗΕ για την Ευρώπη 7

2) Από τις 14 έως τις 16 Μαρτίου 1994, πραγματοποιήθηκε στην Κρήτη η δεύτερη Πανευρωπαϊκή Διάσκεψη Μεταφορών. Η διάσκεψη αυτή προχώρησε ένα στάδιο περισσότερο από τη Δήλωση της Πράγας, στο μέτρο που τα συμμετέχοντα κράτη συμφώνησαν σχετικά με κοινούς στόχους και μέτρα για την υλοποίηση μιας πανευρωπαϊκής πολιτικής μεταφορών 7

3) Σε συμφωνία με την πρόθεση που εκφράσθηκε στην Κρήτη για μια τακτική αξιολόγηση της εφαρμογής της «δέσμης βασικών αρχών για μια πανευρωπαϊκή πολιτική μεταφορών», πραγματοποιήθηκε στο Ελσίνκι, από τις 23 έως τις 25 Ιουνίου 1997, η τρίτη Πανευρωπαϊκή Διάσκεψη Μεταφορών. Στη διάσκεψη αυτή επικυρώθηκε για άλλη μία φορά ότι το Πανευρωπαϊκό Σύστημα Μεταφορών, παρά τα προβλήματα χρηματοδότησης που υφίσταται, πρέπει να αναπτυχθεί το ταχύτερο δυνατό προκειμένου να αποτελέσει τη σπονδυλική στήλη της αναπτυσσόμενης Ενιαίας Ευρωπαϊκής Αγοράς.

Η τροποποίηση των γενικών συνθηκών μετά από τη Διάσκεψη της Κρήτης:

4) Ως αποτέλεσμα της προσχώρησης τριών νέων κρατών στην ΕΕ και της επικείμενης διεύρυνσης της Κοινότητας προς τις χώρες της Κεντρικής και Ανατολικής Ευρώπης, οι γενικές συνθήκες για τη χάραξη της πολιτικής μεταφορών τροποποιήθηκαν κατά την περίοδο μετά από τη Διάσκεψη Μεταφορών στην Κρήτη, δεδομένου ότι τα κράτη αυτά έπρεπε πλέον να συμπεριληφθούν στο διευρωπαϊκό δίκτυο μεταφορών της ΕΕ 7

5) Ωστόσο, λόγω της δυσχερούς δημοσιονομικής κατάστασης και όπως αποδείχθηκε εκ νέου στην τρίτη Πανευρωπαϊκή Διάσκεψη για τις Μεταφορές, η Κοινότητα θα χρειασθεί να αναζητήσει νέους τρόπους για τη χρηματοδότηση των σχεδίων που αφορούν τις υποδομές μεταφορών.

Η συμμετοχή της Επιτροπής των Περιφερειών:

6) Από τη σύστασή της το 1994, η Επιτροπή των Περιφερειών έχει εκπονήσει μια σειρά γνωμοδοτήσεων για την πολιτική μεταφορών της ΕΕ. Το Φεβρουάριο 1997, κλήθηκε από την Ευρωπαϊκή Επιτροπή και το Ευρωπαϊκό Κοινοβούλιο να συμμετάσχει στις εργασίες της Διάσκεψης του Ελσίνκι.

Έτσι, η ΕΤΠ, η οποία μέχρι τώρα δεν είχε συμπεριληφθεί στη διαδικασία των σχετικών συζητήσεων, έχει για πρώτη φορά τη δυνατότητα να συμβάλει με ενεργό τρόπο στη μελλοντική διαμόρφωση μιας πανευρωπαϊκής πολιτικής μεταφορών 7

7) Αυτό σημαίνει ακόμη ότι τα αποτελέσματα του κύκλου σεμιναρίων που διοργάνωσε η Επιτροπή των Περιφερειών από κοινού με την Επιτροπή με θέμα τη «Συμβολή των περιφερειακών και τοπικών αρχών της Ευρώπης στη δημιουργία αποτελεσματικού ευρωπαϊκού δικτύου ολοκληρωμένων μεταφορών που να σέβεται το περιβάλλον» μπορούν να συμπεριληφθούν στην παρούσα συζήτηση για την πολιτική μεταφορών.

2. Οι στόχοι και οι βασικές αρχές μιας πανευρωπαϊκής πολιτικής μεταφορών και της εφαρμογής της

8) Η Επιτροπή των Περιφερειών επικροτεί ρητώς την πρωτοβουλία της Ευρωπαϊκής Επιτροπής και του Ευρωπαϊκού Κοινοβουλίου να καθορίσουν βασικές αρχές και στόχους για μια πανευρωπαϊκή πολιτική μεταφορών από κοινού με τα κράτη της Κεντρικής και Ανατολικής Ευρώπης, της πρώην Σοβιετικής Ένωσης και της Μεσογείου, και να συμβάλουν, κατ'αυτό τον τρόπο, στη δημιουργία μιας ισορροπημένης πανευρωπαϊκής υποδομής μεταφορών.

2.1. Οι στόχοι μιας πανευρωπαϊκής πολιτικής μεταφορών

9) Η Επιτροπή των Περιφερειών εκτιμά, σε συμφωνία με την Ευρωπαϊκή Επιτροπή και το Ευρωπαϊκό Κοινοβούλιο, ότι στόχος μιας πανευρωπαϊκής πολιτικής μεταφορών πρέπει να είναι η προαγωγή βιώσιμων, φιλικών προς το περιβάλλον και αποτελεσματικών συστημάτων μεταφορών, τα οποία, αφενός, θα ανταποκρίνονται στις ανάγκες των πολιτών από κοινωνικής, οικονομικής, οικολογικής πλευράς και από την άποψη της ασφάλειας και, αφετέρου, θα συμβάλλουν στην εξάλειψη των κοινωνικών και οικονομικών διαφορών μεταξύ των περιφερειών και, επομένως, στην ενίσχυση της ανταγωνιστικότητας της Ευρώπης. Κατ'αυτό τον τρόπο, η πολιτική μεταφορών βοηθά επίσης την υλοποίηση της οικονομικής και κοινωνικής συνοχής της Ευρώπης 7

10) Επιπλέον, η Επιτροπή των Περιφερειών υποστηρίζει ιδίως μια πανευρωπαϊκή πολιτική μεταφορών με τους ακόλουθους στόχους, οι οποίοι ενσωματώθηκαν επίσης στο σχέδιο τελικής δήλωσης του Ελσίνκι:

- την επέκταση της εσωτερικής αγοράς μεταφορών σε όλη την Ευρώπη για την εναρμόνιση των νομικών, διοικητικών ή τεχνικών διατάξεων 7

- την ενθάρρυνση του ανταγωνισμού και της ελευθέρωσης των αγορών μεταφορών σύμφωνα με τις αρχές μιας κοινωνικής οικονομίας αγοράς 7

- τη διευκόλυνση των διασυνοριακών μεταφορών, μέσω της προσαρμογής τόσο των υποδομών όσο και των υπηρεσιών και διαδικασιών 7

- την ανάπτυξη ενός φιλοπεριβαλλοντικού και ολοκληρωμένου δικτύου που θα στηρίζεται στη συνεργασία των διαφόρων μέσων μεταφοράς.

2.2. Οι βασικές αρχές μιας πανευρωπαϊκής πολιτικής μεταφορών

11) Κατά την άποψη της Επιτροπής των Περιφερειών, μια πανευρωπαϊκή πολιτική μεταφορών πρέπει να προσανατολισθεί ιδίως προς τις τέσσερις ακόλουθες αρχές: την προσαρμογή στις περιφέρειες, την προσέγγιση των πολιτών, το σεβασμό του περιβάλλοντος και την ασφάλεια των μεταφορών.

Η προσαρμογή της πολιτικής μεταφορών στις περιφέρειες:

12) Στην Κοινότητα, η αρχή της επικουρικότητας αναγνωρίζεται και εφαρμόζεται δεόντως στον τομέα της πολιτικής για τις μεταφορές. Σε πανευρωπαϊκή κλίμακα, θα χρειασθούν πολλές διεθνείς, πολυμερείς και εθνικές προσπάθειες για την υλοποίηση των στόχων της πολιτικής μεταφορών, που προσδιορίσθηκαν στην Κρήτη και επικυρώθηκαν στο Ελσίνκι. Μόνο με τη συνεργασία των αρμόδιων για τη χωροταξία και το περιβάλλον τοπικών και περιφερειακών αρχών θα είναι δυνατό να προωθηθεί η ουσιαστική υλοποίηση της πανευρωπαϊκής πολιτικής μεταφορών 7

13) Για το λόγο αυτό, η Επιτροπή των Περιφερειών έχει απαιτήσει επανειλημμένα τη διαβούλευση με τις περιφερειακές και τοπικές αρχές στο αρχικό στάδιο του σχεδιασμού για τις μεταφορές και την κοινή αναζήτηση λύσεων, τις οποίες αποδέχονται όλα τα μέρη 7

14) Ιδιαίτερα οι εμπειρίες που αποκτήθηκαν τα τελευταία χρόνια κατά την εφαρμογή των σχεδίων για τις διευρωπαϊκές μεταφορές, κατέδειξαν ότι η συνεργασία και η συναίνεση των περιφερειακών και τοπικών αρχών, οι οποίες θίγονται από σχέδια σχετικά με τις μεταφορές, αποτελούν ουσιαστική προϋπόθεση για την επιτυχημένη πραγματοποίηση των τελευταίων. Οποιαδήποτε προσπάθεια των κρατών μελών να επιταχύνουν τις διαδικασίες σε σχέση με τη χωροταξία και τη διοίκηση που είναι αναγκαίες για την υλοποίηση ενός σχεδίου για τις μεταφορές στην επικράτειά τους, δεν αποφέρει καρπούς, αν οι τοπικές και περιφερειακές αρχές δεν ενημερώνονται εγκαίρως και πλήρως, και αν δεν ζητείται η γνώμη τους σχετικά.

Μια πολιτική μεταφορών κοντά στους πολίτες:

15) Η αποδοχή των σχεδίων μεταφορών εκ μέρους του πληθυσμού αποτελεί βασική προϋπόθεση για μια πανευρωπαϊκή πολιτική που δεσμεύεται από το στόχο μιας διαρκούς και φιλικής προς την κοινωνία και το περιβάλλον κινητικότητας. Συνεπώς, πρέπει να δοθεί προσοχή στη σύνδεση των τοπικών και περιφερειακών αρχών, ώστε να εξασφαλισθεί ότι οι αποφάσεις λαμβάνονται πλησιέστερα στον πολίτη, σύμφωνα με την επιθυμία όλων των παραγόντων, ή ακόμη ότι οι αποφάσεις αυτές είναι διαφανείς 7

16) Κατά συνέπεια, η Επιτροπή των Περιφερειών υποστηρίζει το γεγονός ότι τα συμφέροντα και οι προσδοκίες των πολιτών ως καταναλωτών, χρηστών μεταφορών ή ατόμων τα οποία αφορούν σχεδιασμοί και αποφάσεις σχετικά με τις μεταφορές θα ληφθούν δεόντως υπόψη.

Μια φιλική προς το περιβάλλον πολιτική των μεταφορών:

17) Ως αποτέλεσμα της έντονης επιβάρυνσης του περιβάλλοντος από τις μεταφορές, η Επιτροπή των Περιφερειών έχει τονίσει επανειλημμένα ότι η αρχή της φιλικότητας προς το περιβάλλον, που έχει θεσπισθεί στο άρθρο 130 Ρ της Συνθήκης ΕΚ, πρέπει να θεωρηθεί ως αναπόσπαστο μέρος της πανευρωπαϊκής πολιτικής μεταφορών 7

18) Ταυτόχρονα, η ΕΤΠ συνειδητοποιεί ότι η αυξανόμενη ροή των μεταφορών και η όλο και εντονότερη ανάγκη για κινητικότητα, ως αποτέλεσμα της πρόσφατης οικονομικής και κοινωνικής ενοποίησης της Ευρώπης, πρέπει να ανταποκρίνονται σε αυστηρές απαιτήσεις για την προστασία του περιβάλλοντος.

Μία πολιτική μεταφορών με αυξημένη ασφάλεια:

19) Η συνεχιζόμενη αύξηση του όγκου της οδικής κυκλοφορίας, και ιδιαίτερα των οδικών μεταφορών, αποτελεί μεγάλο κίνδυνο για την ασφάλεια της κυκλοφορίας. Για το λόγο αυτό είναι σημαντικό όπως το σύστημα μεταφορών είναι ασφαλές, αξιόπιστο και προσιτό σε όλο τον πληθυσμό.

2.3. Τομείς δράσης μιας πανευρωπαϊκής πολιτικής μεταφορών

20) Η δέσμη βασικών αρχών για μια πανευρωπαϊκή πολιτική μεταφορών, που καθορίσθηκε στο Ελσίνκι, δεν περιλαμβάνει μόνο στόχους και θεμελιώδεις αρχές, αλλά και μια σειρά μέτρων ή τομέων δράσης για την υλοποίησή τους 7

21) Βάσει των ομάδων εργασίας που συστάθηκαν στο Ελσίνκι, η Επιτροπή των Περιφερειών προσδιορίζει τρεις τομείς δράσης που, κατά την άποψή της, παρουσιάζουν ιδιαίτερο ενδιαφέρον: τα διευρωπαϊκά δίκτυα μεταφορών, τα μέσα μεταφορών και τα ευφυή συστήματα μεταφορών.

2.3.1. Τα διευρωπαϊκά δίκτυα μεταφορών

22) Η Επιτροπή των Περιφερειών έχει ήδη αναγνωρίσει στη γνωμοδότησή της σχετικά με τις κοινοτικές κατευθυντήριες γραμμές για την κατασκευή ενός διευρωπαϊκού δικτύου μεταφορών ότι η υλοποίηση των διευρωπαϊκών δικτύων συμβάλλει σε σημαντικό βαθμό στην ενίσχυση της ανταγωνιστικότητας εν γένει και αποτελεί κινητήρια δύναμη για την ανάπτυξη και την απασχόληση, ενισχύοντας παράλληλα την εσωτερική συνοχή της Ευρώπης.

Οι συνέπειες των διευρωπαϊκών δικτύων για τις περιφέρειες:

23) Η Επιτροπή των Περιφερειών εφιστά την προσοχή στο γεγονός ότι το διευρωπαϊκό δίκτυο μεταφορών μπορεί να επιτύχει τα ευκταία αποτελέσματα μόνο αν λειτουργήσει αποτελεσματικά. Εν τούτοις, απαραίτητη προϋπόθεση για τη λειτουργία αυτή είναι μια όσο το δυνατό καλύτερη σύνδεση με τα υφιστάμενα περιφερειακά και τοπικά συστήματα μεταφορών 7

24) Κατά την άποψη της Επιτροπής των Περιφερειών, στον τομέα αυτό κρίνεται επείγουσα η κατάστρωση στρατηγικών, με τη συνεργασία των ενδιαφερόμενων τοπικών και περιφερειακών αρχών, στις οποίες θα λαμβάνονται υπόψη η δημιουργία και η εγκατάσταση κόμβων συγκοινωνιών για τις επιβατικές μεταφορές, καθώς και η διαχείριση των συνδυασμένων μεταφορών 7

25) Ιδιαίτερη προσοχή πρέπει να δοθεί στην άριστη σύνδεση των διευρωπαϊκών δικτύων μεταφορών με τα δημόσια δίκτυα τοπικών μεταφορών σε πληθυσμιακές συγκεντρώσεις, διότι οι τελευταίες αποτελούν τον κύριο τόπο προέλευσης και προορισμού των εμπορευματικών και επιβατικών μεταφορών 7

26) Η Επιτροπή των Περιφερειών φρονεί ότι το πρόβλημα της περιφερειακής και τοπικής σύνδεσης των διευρωπαϊκών δικτύων μεταφορών είχε μέχρι σήμερα υποτιμηθεί και, συνεπώς, προτείνει οι περιφερειακές και τοπικές αρχές να συμπεριληφθούν εγκαίρως στο μελλοντικό σχεδιασμό της διευρωπαϊκής υποδομής μεταφορών 7

27) Στην ετήσια έκθεση 1996 σχετικά με τα διευρωπαϊκά δίκτυα, η Ευρωπαϊκή Επιτροπή αναφέρει τις θετικές συνέπειες των σχεδίων μεταφορών για την οικονομική ανάπτυξη και την απασχόληση στην Κοινότητα, χωρίς ωστόσο, να είναι σε θέση να προσφέρει ακριβέστερες πληροφορίες για τις αντίστοιχες συνέπειες σε περιφερειακή κλίμακα 7

28) Συνεπώς, η Επιτροπή των Περιφερειών ζητά από την Επιτροπή να εξετάσει πιο προσεκτικά τις συνέπειες των διευρωπαϊκών δικτύων στο περιφερειακό επίπεδο, οι οποίες ενδέχεται να διαφέρουν έντονα από περιφέρεια σε περιφέρεια, βάσει παραδειγμάτων που θα επιλέξει (μεθόριες περιοχές, περιοχές με καθυστερημένες δομές ...), ώστε να αποκτήσει περισσότερες γνώσεις σχετικά με μια ευρωπαϊκή πολιτική μεταφορών με στόχο τις περιφέρειες.

Η διασφάλιση διαρκούς κινητικότητας:

29) Η έντονη ροή των μεταφορών, ιδίως στον τομέα της διαμετακόμισης, δεν περιλαμβάνει μόνο οικονομικά και κοινωνικά πλεονεκτήματα αλλά και μειονεκτήματα, όπως η ρύπανση του περιβάλλοντος η συμφόρηση στις οικείες πόλεις και περιφέρειες και η επιδείνωση της ασφάλειας της κυκλοφορίας 7

30) Σε συμφωνία με μια πανευρωπαϊκή πολιτική μεταφορών που βασίζεται στην αρχή της διαρκούς και ασφαλούς κινητικότητας, η Επιτροπή των Περιφερειών συνιστά να δοθεί προτεραιότητα σε μια ορθότερη και ευφυέστερη χρησιμοποίηση των υφιστάμενων υποδομών μεταφορών, έναντι των μέτρων σχετικά με νέες κατασκευές. Με τη βοήθεια ευφυών συστημάτων μεταφορών, διευκολύνεται η αξιοποίηση των υφιστάμενων υποδομών βελτιώνεται η ασφάλεια των μεταφορών και, κατ'αυτό τον τρόπο, αποφεύγεται η υπερβολική επιβάρυνση του περιβάλλοντος. Ταυτόχρονα, πρέπει να προωθηθεί η διασύνδεση της τηλεματικής με τις άλλες σύγχρονες τεχνικές, οι οποίες εξυπηρετούν επίσης σκοπούς διασυνοριακής διαλειτουργικότητας.

Προσαρμογή και περαιτέρω ανάπτυξη των διαδρόμων:

31) Κατά τη δεύτερη Πανευρωπαϊκή Διάσκεψη για τις Μεταφορές στην Κρήτη, καθορίσθηκαν εννέα κύριες συνδέσεις «πρωταρχικής σημασίας» για τα κράτη της Κεντρικής και Ανατολικής Ευρώπης. Οι διάδρομοι που προσδιορίσθηκαν στην Κρήτη χρειάζεται τώρα να προσαρμοσθούν στις τροποποιημένες γενικές συνθήκες και να αναπτυχθούν περαιτέρω στο Ελσίνκι, λόγω της προσθήκης ενός δέκατου διαδρόμου (διασύνδεση των Βαλκανικών Κρατών) 7

32) Η Επιτροπή των Περιφερειών επικροτεί την προσέγγιση που επέλεξε η Ευρωπαϊκή Επιτροπή στην ανακοίνωσή της για τη «Σύνδεση του δικτύου υποδομών των μεταφορών», σύμφωνα με την οποία, τα ίδια κριτήρια που έχουν θεσπισθεί στις κατευθυντήριες γραμμές σχετικά με τα διευρωπαϊκά δίκτυα μεταφορών (όπως η δυνατότητα χρηματοδότησης, η αποδοτικότητα, η ωριμότητα, η φιλικότητα προς το περιβάλλον και η διαλειτουργικότητα ενός σχεδίου για τις μεταφορές) και βάσει των οποίων έχουν επιλεγεί σχέδια πρωταρχικής σημασίας για τις μεταφορές στην ΕΕ, θα εφαρμοσθούν και για την επιλογή σχεδίων «προτεραιότητας» στις χώρες της Κεντρικής και Ανατολικής Ευρώπης ή σε άλλες τρίτες ευρωπαϊκές χώρες 7

33) Η Επιτροπή των Περιφερειών υποστηρίζει επίσης την επιδιωκόμενη εκ μέρους της Επιτροπής προέκταση του διευρωπαϊκού δικτύου μεταφορών σε όλη την Ευρώπη, δεδομένου ότι τούτο δεν συμβάλλει μόνο στη σύνδεση των γειτονικών κρατών της ΕΕ και στην ανάπτυξη περιοχών με καθυστερημένες δομές αλλά, σε τελική ανάλυση, εξυπηρετεί και το κοινό συμφέρον. Οι καλές μεταφορικές συνδέσεις αποτελούν προϋπόθεση των διαπεριφερειακών επαφών και δεν συμβάλουν μόνο στην οικονομική, αλλά και στη δημοκρατική και πολιτιστική ανάπτυξη των γειτονικών κρατών 7

34) Σε σχέση με την προαναφερθείσα προέκταση, δίδεται μεν προτεραιότητα στην ολοκλήρωση των δικτύων μεταφορών των υποψήφιων για προσχώρηση κρατών της Κεντρικής και Ανατολικής Ευρώπης, ωστόσο η εξέλιξη αυτή δεν πρέπει να αποβεί σε βάρος της απαραίτητης δημιουργίας και ανάπτυξης των μεταφορικών υποδομών στην Κοινότητα. Σχετικά, η ΕΤΠ επικροτεί τη διαδικασία, που τέθηκε σε κίνηση βάσει του διαρθρωμένου διαλόγου, για την αξιολόγηση των αναγκών των κρατών της Κεντρικής και Ανατολικής Ευρώπης σε υποδομές μεταφορών (TINA - Εκτίμηση των αναγκών στον τομέα των μεταφορικών υποδομών) 7 η εν λόγω διαδικασία θα συμβάλει στον προσδιορισμό των απαραίτητων μέτρων υποδομής - αναλόγως με τη σημασία τους - στις χώρες προσχώρησης 7

35) Δεδομένου ότι, εν τω μεταξύ, κατέστη εμφανές ότι η έννοια του διαδρόμου που επινοήθηκε στην Κρήτη είναι αδύνατο να αποτελέσει από μόνη της μια απάντηση στα πολυάριθμα προβλήματα και στις απαιτήσεις των ευρωπαϊκών περιφερειών, η Επιτροπή των Περιφερειών υποστηρίζει την πρόταση της Επιτροπής για τη συμπλήρωση της σχετικής έννοιας με μια περιφερειακή έννοια (PETRA - Paneuropean Transport Areas). Στον τομέα αυτό, χρειάζεται να χρησιμοποιηθούν τα ίδια κριτήρια επιλογής που εφαρμόζονται για τους διαδρόμους.

Χρηματοδότηση των διευρωπαϊκών δικτύων μεταφορών:

36) Η Επιτροπή των Περιφερειών συμφωνεί με την έννοια της εταιρικής σχέσης μεταξύ της Ένωσης, των κυβερνήσεων των ενδιαφερομένων κρατών, των χρηματοοικονομικών οργανισμών και της ιδιωτικής οικονομίας στον τομέα των δικτύων μεταφορών, την οποία περιγράφει η Ευρωπαϊκή Επιτροπή στην ανακοίνωσή της με θέμα τη «Σύνδεση του δικτύου υποδομών των μεταφορών». Είναι πεπεισμένη ότι ιδίως όσον αφορά τα πρότυπα χρηματοδότησης των διευρωπαϊκών δικτύων μεταφορών, η εκ των προτέρων ύπαρξη σταθερών και αξιόπιστων γενικών συνθηκών είναι καθοριστικής σημασίας για τη χρηματική δέσμευση της ιδιωτικής οικονομίας 7

37) Για το λόγο αυτό, η Επιτροπή των Περιφερειών εκτιμά ιδιαιτέρως τις προσπάθειες που καταβάλλει η Επιτροπή για να αναπτύξει, από κοινού με τους διεθνείς χρηματοοικονομικούς οργανισμούς, συνεκτικές έννοιες για τη μελλοντική χρηματοδότηση των πανευρωπαϊκών διαδρόμων και περιφερειών μεταφορών 7

38) Η Επιτροπή των Περιφερειών υποστηρίζει το πρότυπο της δημόσιας-ιδιωτικής εταιρικής σχέσης, διότι το τελευταίο μπορεί να επιταχύνει την κατασκευή των διευρωπαϊκών δικτύων μεταφορών. Ωστόσο, πρέπει να επισημανθεί ότι οι τεράστιες ανάγκες χρηματοδότησης που υφίστανται στον τομέα των μεταφορικών υποδομών δεν είναι δυνατό να καλυφθούν αποκλειστικά από τον ιδιωτικό τομέα, ακόμη και στην περίπτωση προγραμμάτων που έχουν προτεραιότητα. Εκτός αυτού, η ΕΤΠ εφιστά την προσοχή στο γεγονός ότι, από την άποψη της πολιτικής μεταφορών, τα απαραίτητα για τον ιδιωτικό τομέα τέλη για την αναχρηματοδότηση του ιδιωτικού κεφαλαίου όπως, π.χ. το ύψος των ναύλων, τα τέλη οδικής χρήσης, οι φόροι, κ.λπ. ενδέχεται να έχουν ως ανεπιθύμητο αποτέλεσμα τη χρησιμοποίηση εναλλακτικών μέσων μεταφοράς 7

39) Σε γενικές γραμμές πρέπει να παρατηρηθεί ότι δεν πρέπει να προκληθεί στα κράτη της Κεντρικής και Ανατολικής Ευρώπης η εντύπωση ότι οι μεταφορικές υποδομές θα μπορούσαν να ανανεωθούν αποκλειστικά με πόρους της Ευρωπαϊκής Ένωσης. Παρόμοιες προσδοκίες πρέπει να καταπολεμηθούν, προκειμένου να διατηρήσει η Κοινότητα την αξιοπιστία της στο χώρο της Πανευρωπαϊκής Πολιτικής Μεταφορών.

2.3.2. Τα μέσα μεταφοράς

Μετάβαση από τις οδικές σε πιο φιλικές προς το περιβάλλον μεταφορές:

40) Η Επιτροπή των Περιφερειών χαιρετίζει κάθε προσπάθεια που καταβάλλεται στο πλαίσιο της κοινωνικής οικονομίας αγοράς και με στόχο τη μόνιμη κινητικότητα, για την αναχαίτιση της αυξανόμενης ροής των μεταφορών μέσω, μεταξύ άλλων, της μετάβασης από τα οδικά σε πιο φιλικά προς το περιβάλλον μέσα μεταφοράς. Όσον αφορά την έννοια των πολλαπλών μεταφορών, στις αγροτικές περιοχές είναι ιδίως σημαντική η προβολή των σιδηροδρομικών, των συνδυασμένων, των εσωτερικών πλωτών μεταφορών και των παράκτιων πλωτών μεταφορών 7

41) Πέρα από τις προσπάθειες αυτές, η Επιτροπή των Περιφερειών αντιλαμβάνεται ότι οι οδικές μεταφορές, παρά τα προβλήματα περιβάλλοντος, συμφόρησης και ασφάλειας που δημιουργούν, θα αποτελέσουν στο εγγύς μέλλον το κύριο μέσο μεταφοράς επιβατών και εμπορευμάτων, και όχι μόνο σε μικρές αποστάσεις 7

42) Οι οδικές μεταφορές χαρακτηρίζονται από μια μεγάλη ικανότητα προσαρμογής στις διαρκώς μεταβαλλόμενες απαιτήσεις και συνθήκες μεταφοράς. Ο ευέλικτος προσανατολισμός και η προσαρμογή στα απαραίτητα μέσα μεταφοράς (στα δοχεία ή τα μεγέθη τους) μπορεί να επιτευχθεί χωρίς μεγάλη πρόσθετη επιβάρυνση. Οι επενδύσεις σε οχήματα και σε μέσα συντήρησης της υποδομής είναι σχετικά περιορισμένες σε σύγκριση με το σιδηροδρομικό τομέα, που είναι ο κύριος ανταγωνιστής. Τα τέλη κυκλοφορίας που επιβάλλονται σήμερα στις οδικές μεταφορές με φορτηγά οχήματα και δεν αποτελούν παρά μέρος μόνο του γενικού κόστους, δεν επαρκούν για την κάλυψη της διαφοράς κόστους με τους σιδηροδρόμους 7

43) Ενόψει των τρεχουσών πλεονεκτημάτων αυτών, η εφαρμογή μιας πολιτικής με στόχο τη μετάβαση σε πιο φιλικά προς το περιβάλλον μέσα μεταφοράς φαίνεται δύσκολη. Η Επιτροπή των Περιφερειών θεωρεί ότι μια δυνατότητα για τη μετάβαση από τις οδικές σε άλλες μεταφορές είναι η προώθηση των συνδυασμένων μεταφορών, αλλά και η ύπαρξη περισσότερο γνήσιου κόστους 7

44) Μεσοπρόθεσμα οι πολιτικές συνθήκες στον τομέα των οδικών μεταφορών εμπορευμάτων πρέπει να προσλάβουν μια τέτοια μορφή ώστε να προάγουν την ανταγωνιστικότητα των συνδυασμένων μεταφορών, τουλάχιστον για μέσες αποστάσεις, και να επιτρέπουν τον περιορισμό της ρύπανσης του περιβάλλοντος που οφείλεται στις εκπομπές ρύπων, σε θορύβους και στη χρήση εδάφους για τη μεταφορά εμπορευμάτων 7

45) Παρά τις σημαντικές δυσκολίες οι οποίες σχετίζονται κυρίως με τις πρόσθετες απαιτήσεις μεταφόρτωσης, με αποτέλεσμα καθυστερήσεις και αύξηση του κόστους, που σε τελευταία ανάλυση οδηγούν στην αύξηση του κόστους μεταφοράς, πρέπει να δημιουργηθεί ένα κατάλληλο δίκτυο κέντρων διαμετακόμισης (κέντρα μεταφοράς εμπορευμάτων, λιμάνια, τερματικοί σταθμοί, κ.α.) και να προωθηθεί η δυνατότητα οικονομικής αξιοποίησης ορισμένων διαδρομών, προκειμένου να μειωθεί η ανάγκη πρόσθετων οδικών υποδομών. Για το λόγο αυτό, η ΕΤΠ προτείνει να μεταφερθεί η ιδέα των αρτηριών μεταφοράς εμπορευμάτων στον τομέα των συνδυασμένων μεταφορών και κρίνει συνεπώς σκόπιμο να εκτελεσθεί ένα κατάλληλο πρότυπο πρόγραμμα στο χώρο αυτό 7

46) Βάσει των ανωτέρω συλλογισμών, η Επιτροπή των Περιφερειών κρίνει επείγουσα την εξέταση όλων των τεχνικών, οργανωτικών και χρηματοοικονομικών δυνατοτήτων, προκειμένου να περιορισθούν τα μειονεκτήματα των συνδυασμένων μεταφορών σε σύγκριση με τις οδικές μεταφορές εμπορευμάτων 7

47) Η Επιτροπή των Περιφερειών υποστηρίζει την πρόθεση, που καθίσταται σαφής στο Λευκό Βιβλίο για την «Αναζωογόνηση των σιδηροδρόμων», σχετικά με τη θέση σε κίνηση της διαδικασίας μεταρρύθμισης του σιδηροδρόμου. Ο τομέας αυτός πρέπει να ληφθεί υπόψη επίσης σε ό,τι αφορά θέματα χωροταξίας, π.χ. μέσω της συγκέντρωσης του πληθυσμού κατά μήκος των σιδηροδρομικών γραμμών. Εξάλλου, οι ταχύτητες, τα δρομολόγια και οι υποδομές χρειάζεται να προσαρμοσθούν στους χρήστες 7

48) Η ΕΤΠ εκφράζει την άποψη ότι το σημερινό ευρωπαϊκό σιδηροδρομικό δίκτυο και οι υπηρεσίες που παρέχουν οι οργανισμοί σιδηροδρόμων δεν ανταποκρίνονται στις προσδοκίες των χρηστών. Ένα παράδειγμα είναι η ίδρυση εταιρειών διαχείρισης, που θα εφαρμόζουν το πρότυπο των διαδρόμων, τόσο για τη μεταφορά επιβατών όσο και για τη μεταφορά εμπορευμάτων, οι οποίες θα επιφορτίζονταν με το συντονισμό του συνόλου των δραστηριοτήτων και των υπηρεσιών που προσφέρονται από την αφετηρία έως τον προορισμό, έτσι ώστε ο εκάστοτε χρήστης να συνεργάζεται μόνο με ένα συγκεκριμένο φορέα. Η κατάσταση αυτή δεν πρόκειται να επηρεάσει τον ελεύθερο ανταγωνισμό μεταξύ των σιδηροδρομικών οργανισμών 7

49) Η στρατηγική για μια βελτιωμένη ευρωπαϊκή πολιτική στον τομέα των σιδηροδρόμων πρέπει να περιλαμβάνει επίσης τα ακόλουθα βασικά σημεία:

- το διαχωρισμό της εκμετάλλευσης από το δρομολόγιο 7

- την απαλλαγή των οργανισμών σιδηροδρόμων από τα χρέη τους 7

- τη διαλειτουργικότητα και την τεχνική εναρμόνιση 7

50) Η Επιτροπή των Περιφερειών τονίζει ότι οι ευρωπαϊκές περιοχές οικονομικής σημασίας πρέπει να εξοπλισθούν με σιδηροδρομικές γραμμές με πιο αποτελεσματικό τρόπο. Ταυτόχρονα, επικροτεί ιδίως την κατασκευή διαδρόμων για τη μεταφορά εμπορευμάτων. Εκφράζει την ελπίδα ότι οι έρευνες σχετικά με τους τελευταίους θα αποδείξουν ότι οι σιδηροδρομικές μεταφορές εμπορευμάτων μπορούν να χρησιμοποιηθούν με αποδοτικό τρόπο στους κύριους διευρωπαϊκούς άξονες μεταφορών. «Ο φιλικός προς το περιβάλλον τρόπος μεταφοράς είναι οι παράκτιες πλωτές μεταφορέςμε περιορισμένο κοινωνικό κόστος και μεγάλη ικανότητα για αξιόλογες μετακινήσεις χωρίς τεράστιες επενδύσεις. Στόχος της μεταφορικής πολιτικής πρέπει να είναι η μετατόπιση των μεγάλων ευρωπαίων ρευμάτων προς τις παράκτιες πλωτές μεταφορές και μετά μια βραχεία προετοιμασία η σύνδεσή τους με τις εσωτερικές πλωτές μεταφορές. Κατά το σχεδιασμό προγραμμάτων για τους φορείς χερσαίων μεταφορών εντός των διευρωπαϊκών δικτύων πρέπει παράλληλα να συνεκτιμάται η ανταγωνιστική παράκτια πλωτή μεταφορά» 7

51) Κατά τις προσπάθειες για την εξάλειψη των υφιστάμενων στρεβλώσεων του ανταγωνισμού μεταξύ των μεταφορικών μέσων, πρέπει να δοθεί ιδιαίτερη προσοχή στην αρχή της εσωτερίκευσης των εξωτερικών στοιχείων κόστους των μεταφορών. Η σημερινή χρησιμοποίηση των μέσων μεταφορών βασίζεται σε ένα καταλογισμό του κόστους που δεν δικαιώνει τους μη ρυπαίνοντες, καθώς και σε μια εκτίμηση του κόστους που μέχρι σήμερα δεν ελάμβανε υπόψη διάφορα στοιχεία κόστους. Ο καταλογισμός του κόστους χωρίς διακρίσεις καθιστά δυνατή μια εκτίμηση του «πραγματικού κόστους», η οποία μπορεί να οδηγήσει σε φιλικά προς το περιβάλλον μέσα μεταφοράς 7

52) Στη γνωμοδότησή της για την Πράσινη Βίβλο με τίτλο «Προς ένα δίκαιο και αποτελεσματικό καθορισμό των τιμών», η ΕΤΠ επικροτεί την προσέγγιση της Ευρωπαϊκής Επιτροπής μεν, αλλά τονίζει ότι προς το παρόν δεν έχει επιτευχθεί συμφωνία σχετικά με τη φύση των στοιχείων κόστους που πρέπει να εκτιμηθούν, τον καταλογισμό τους και τις συνέπειες του καθορισμού δίκαιων και αποτελεσματικών τιμών για τους χρήστες μεταφορών. Σχετικά φρονεί ότι τα οικονομικά μέσα που αναφέρονται στην Πράσινη Βίβλο πρέπει να χρησιμοποιηθούν με πιο ρεαλιστικό τρόπο, δηλαδή σε ορισμένους τομείς και για ορισμένα προβλήματα, να απαιτηθεί ευθύς εξ αρχής μια κατάλληλη συμβολή των χρηστών των μεταφορών 7

53) Η Πράσινη Βίβλος πραγματεύεται μόνο το εξωτερικό κόστος των οδικών μεταφορών και δεν λαμβάνει υπόψη τα υπόλοιπα μεταφορικά μέσα. Επομένως, η Επιτροπή των Περιφερειών κρίνει ότι είναι εξαιρετικά απαραίτητο να υιοθετηθεί μια αντίστοιχη προσέγγιση και για αυτά, προκειμένου να καταστεί θεμιτός ο ανταγωνισμός.

Σύνδεση των αερολιμένων:

54) Όσον αφορά το διευρωπαϊκό δίκτυο αερολιμένων, η Επιτροπή των Περιφερειών έχει ήδη τονίσει ότι πρέπει να δοθεί περισσότερη προσοχή στο πρόβλημα της σύνδεσης ιδίως των περιφερειακών αερολιμένων με το διευρωπαϊκό δίκτυο αερολιμένων. Η ικανότητα λειτουργίας των αερολιμένων εξασφαλίζεται μόνο μέσω της πιο αποτελεσματικής σύνδεσής τους με άλλα μέσα μεταφοράς, δηλαδή με περιφερειακά καθώς και διευρωπαϊκά δίκτυα σιδηροδρομικών και οδικών μεταφορών. Ταυτόχρονα, χρειάζεται να δοθεί ιδιαίτερη προσοχή στις δημόσιες μεταφορές επιβατών, δεδομένου ότι ένα σημαντικό μέρος των μεταφορών από και προς τους αερολιμένες πρέπει να διασυνδεθεί με τις τοπικές και περιφερειακές συγκοινωνίες. Για το λόγο αυτό η ΕΤΠ τονίζει την αναγκαιότητα της συμμετοχής των περιφερειακών και των τοπικών αρχών κατά τη διαμόρφωση μεταφορικών κόμβων στους αερολιμένες 7

55. Η Επιτροπή των Περιφερειών συνιστά ο έλεγχος των εναέριων οδών σε πανευρωπαϊκή κλίμακα να καταστεί πιο αποτελεσματικός, π.χ. μέσω της γεωγραφικής και λειτουργικής επέκτασης του Eurocontrol.

Εσωτερικές πλωτές και θαλάσσιες μεταφορές, λιμένες:

56) Οι θαλάσσιες και οι εσωτερικές πλωτές οδοί αποτελούν φυσικές και ήδη υφιστάμενες αρτηρίες των οποίων οι δυνατότητες πρέπει να χρησιμοποιηθούν σε μεγαλύτερο βαθμό. Η ΕΤΠ θεωρεί ότι αποτελούν ουσιαστικό τμήμα ενός ολοκληρωμένου πανευρωπαϊκού συστήματος μεταφορών 7

57) Με τη διαρκή αύξηση των μεταφορικών ροών στην Ευρώπη, θα πρέπει να προωθηθεί το μερίδιο των εσωτερικών πλωτών και των θαλάσσιων μεταφορών, ιδιαιτέρως επειδή τα μέσα αυτά έχουν ένα περισσότερο φιλοπεριβαλλοντικό χαρακτήρα. Δεδομένου ότι η διοίκηση και η οργάνωση των μεταφορών στηρίζεται ολοένα και περισσότερο στη διασύνδεση των μεταφορών, οι θαλάσσιοι και οι εσωτερικοί λιμένες μπορούν να επιτύχουν τη μέγιστη οικονομική απόδοση εφόσον λειτουργούν ως δίκτυο κομβικών σημείων 7

58) Προκειμένου να υλοποιηθεί ο στόχος της μετατόπισης των μεταφορικών ροών, οι θαλάσσιοι και οι εσωτερικοί λιμένες, ως σημεία διασύνδεσης των μεταφορικών συστημάτων και ως σημεία μεταφόρτωσης εμπορευμάτων, θα πρέπει να αναπτυχθούν με τέτοιο τρόπο ώστε να ανταποκρίνονται στις απαιτήσεις ενός σύγχρονου, αποτελεσματικού και μη δαπανηρού διεθνούς συστήματος μεταφορών. Προϋπόθεση για την υλοποίηση του στόχου αυτού είναι η δημιουργία των κατάλληλων εγκαταστάσεων μεταφόρτωσης, καλές σιδηροδρομικές και πλωτές διασυνδέσεις και η χρήση ευφυών συστημάτων πληροφόρησης.

2.3.3. Η συνεργασία στον τομέα των διασυνοριακών μεταφορών

59) Οι συνθήκες υπό τις οποίες θα αναχαιτισθεί η αύξηση των διασυνοριακών μεταφορών χρειάζεται να βελτιωθούν. Για το λόγο αυτό, η Επιτροπή των Περιφερειών επικροτεί τις προβλεφθείσες πρωτοβουλίες για τον περιορισμό των σχετικών μεταφορών. Ταυτόχρονα, τονίζει ότι η διασυνοριακή συνεργασία δεν προϋποθέτει μόνο μια εθνική και διεθνή συναίνεση, αλλά και μια στενή συνεργασία των περιφερειών και των δήμων επιτόπου 7

60) Στον τομέα της διασυνοριακής συνεργασίας, η συνεργασία των τοπικών μεταφορικών υπηρεσιών, των τελωνειακών αρχών, των αρχών ελέγχου της υγείας και των αρχών ασφαλείας παρουσιάζει ιδιαίτερο ενδιαφέρον. Χωρίς αυτή τη συνεργασία, το επιδιωκόμενο άνοιγμα της αγοράς και η προστιθέμενη αξία της εσωτερικής αγοράς είναι αδύνατο να επιτευχθούν 7

61) Οι διαρκώς διευρυνόμενες εμπορικές σχέσεις είχαν ως αποτέλεσμα μια αύξηση της διαμετακόμισης, η οποία όμως παρεμποδίζεται από την έλλειψη συμφωνημένων, γενικών πολιτικών, οικονομικών, οργανωτικών και τεχνικών συνθηκών. Συνεπώς, η ΕΤΠ συνιστά την εναρμόνιση των νόμων, των διοικητικών διατάξεων, των διαδικασιών ελέγχου στα σύνορα, των τεχνικών προτύπων, καθώς και των διατάξεων που αφορούν την ασφάλεια 7

62) Οι προσπάθειες για μια πιο αποτελεσματική λειτουργία των εγκαταστάσεων ελέγχου στα σύνορα, μέσω της συγκέντρωσης των τελευταίων ή της κατάργησης των υφιστάμενων εμποδίων, πρέπει να συνεχισθούν με τη συνεργασία των περιφερειακών και τοπικών αντιπροσώπων συμφερόντων.

2.3.4. Ευφυή συστήματα μεταφορών

63) Η Επιτροπή των Περιφερειών επικροτεί την έννοια της χρησιμοποίησης ευφυέστερων συστημάτων μεταφορών. Υπογραμμίζει τα καλά παραδείγματα των εφαρμογών τηλεματικής για τη διαχείριση της κυκλοφορίας στην πόλη και έχει επίγνωση της ανάγκης για διερεύνηση νέων τεχνολογιών και κατάλληλη προβολή των τελευταίων.

Λόγω της σημασίας που έχουν τα ευφυή συστήματα μεταφορών, η επιτροπή 3 σκοπεύει να καταρτίσει μια ιδιαίτερη γνωμοδότηση για το συγκεκριμένο θέμα, στην οποία θα συμπεριλάβει τα συμπεράσματα των συζητήσεων κατά τη διάσκεψη του Ελσίνκι.

3. Συμπεράσματα

64) Η ΕΤΠ επικροτεί την πρωτοβουλία που ανέλαβαν η Επιτροπή και το Ευρωπαϊκό Κοινοβούλιο για την επίτευξη συμφωνίας με τα κράτη της Κεντρικής και της Ανατολικής Ευρώπης, τα κράτη της πρώην Σοβιετικής Ένωσης καθώς και της Μεσογείου όσον αφορά την καθιέρωση των αρχών και των στόχων μιας πανευρωπαϊκής πολιτικής μεταφορών 7

65) Στόχος της Πανευρωπαϊκής Πολιτικής Μεταφορών πρέπει να είναι η ανάπτυξη βιώσιμων, φιλοπεριβαλλοντικών και αποδοτικών συστημάτων μεταφορών, τα οποία ανταποκρίνονται στις οικονομικές και κοινωνικές απαιτήσεις των ευρωπαίων πολιτών και συμβάλλουν στην οικονομική και κοινωνική συνοχή της Ευρώπης 7

66) Κατά την άποψη της ΕΤΠ, η Πανευρωπαϊκή Πολιτική Μεταφορών πρέπει να στηρίζεται ιδίως σε τέσσερις βασικές αρχές: την αποκέντρωση, τη συμμετοχή των πολιτών και το σεβασμό του περιβάλλοντος και την αύξηση της ασφάλειας των μεταφορών. Στο σημείο αυτό, χρειάζεται να λαμβάνεται διαρκώς υπόψη και η γνησιότητα του κόστους 7

67) Λαμβανομένων υπόψη των πεδίων δράσης της Πανευρωπαϊκής Πολιτικής Μεταφορών που καθορίσθηκαν στο Ελσίνκι, οι τοπικές και περιφερειακές αρχές επιθυμούν να τονίσουν τα ακόλουθα σημεία:

- Κατά το σχεδιασμό των διευρωπαϊκών δικτύων μεταφοράς πρέπει να δοθεί περισσότερη προσοχή στη διασύνδεσή τους με τα υφιστάμενα συστήματα μεταφοράς σε τοπικό και περιφερειακό επίπεδο.

- Η ΕΤΠ συμφωνεί με την ιδέα που αναπτύχθηκε από την Επιτροπή για την ανάπτυξη εταιρικών δικτύων μεταφοράς, προκειμένου να εξευρεθούν εφικτοί τρόποι χρηματοδότησης των ευρωπαϊκών μεταφορικών προγραμμάτων.

- Η ΕΤΠ υποστηρίζει κάθε προσπάθεια που καταβάλλεται για τη δημιουργία ενός ολοκληρωμένου δικτύου μεταφορών στα πλαίσια του οποίου θα γίνεται ευφυής χρήση των εκάστοτε κατάλληλων μέσων μεταφοράς. Στα πλαίσια αυτά ιδιαίτερη σημασία έχει η προαγωγή της ανταγωνιστικότητας των σιδηροδρόμων και των συνδυασμένων μέσων μεταφοράς.

Βρυξέλλες, 20 Νοεμβρίου 1997.

Ο Πρόεδρος τ ης Επιτροπής των Περιφερειών

Pasqual MARAGALL i MIRA